钦定古今图书集成/明伦汇编/交谊典/第076卷 > 《虞山别受之短歌》〈有序〉李至清
## 钦定古今图书集成/明伦汇编/交谊典/第076卷 > 《虞山别受之短歌》〈有序〉李至清

万历戊申春，余自临川访义仍先生还江上，将担簦北游，《别受》之于虞山，与何子季穆夜集，履之之

览《凤轩、受之即席赋诗赠余》云：“总为廉纤世上儿，漂零千里一军持。胸中块垒三生误，脚底嶙峋五岳知。使酒浪抛居士发，佯狂真插羽门旗。游燕莫问中朝事，紫柏龙湖是汝师。” 《余为之击节高歌，感激流涕，口占短歌奉酬，兼以为别》：人生如空中鸟迹，越北燕南，行役万里。今夜一尊，知非长别。他日寓书临川，以吾《二人诗》示之

幽期不为春风殢，十里桃花千里泪。无计饥寒欲卖
天，有时肮脏能翻地。交知半穷亦半老，呼鹰走马恨
不蚤。是处离魂殉绿波，十年姓氏委青草。越人病吟
楚人泣，长歌歌罢谋长别。才子心花笔下生，旅人愁
蕊灯头结。悲风“嘻”云云化鬼，瞡帘欲啮词人纸。青眼
高歌能送予，眼中临川与吾子。